Държавен вестник, бр. 69, 2003 г., стр. 41

Б Р О Й  69
Д Ъ Р Ж А В Е Н   В Е С Т Н И К
С Т Р .  41
в) последователни средни стойности, разпре-
делени по групи и честоти на регистриране по
класове “1—21” по чл. 6, и резултатите в специал-
ните класове по чл. 7 и 8 съгласно приложения Б;
г) осреднен и общ обем на отпадъчните газо-
ве в (Нм3/час, Нм3), включително и за всеки
един от характерните периоди по чл. 26, 27 и  28,
ако има такива в рамките на конкретния месец;
д) осреднена концентрация за всяко едно от
контролираните замърсяващи вещества.
Чл. 32. Информацията в месечните и годиш-
ните доклади, и протоколите по чл. 42 и 43 се
съхраняват върху хартиен и магнитен инфор-
мационен носител за период 8 години.
Чл. 33. Информацията в месечните и годиш-
ните доклади се осигурява срещу препрограми-
ране, промяна на параметри и текстове или
изтриване.
Чл. 34. Автоматичната система се проекти-
ра по такъв начин, че да осигурява неограничен
достъп на контролния орган до АСИ, АО и съх-
раняваната информация.
Г л а в а  п е т а
ОЦЕНКА НА РЕЗУЛТАТИТЕ ОТ ИЗВЪРШЕ-
НИТЕ СНИ
Чл. 35. При извършване на СНИ съответните
НДЕ на вредни вещества не са превишени в слу-
чаите, когато в рамките на разглежданата кален-
дарна година са изпълнени следните условия:
1. нито една средномесечна стойност (изчис-
лена като средна стойност от всички стойности
съгласно чл. 5, т. 6, регистрирани през съответ-
ния месец) не превишава съответната НДЕ;
2. 97 % от всички 48-часови средни стойнос-
ти за серен диоксид и прах не превишават 110 %
от НДЕ на тези замърсители;
3. 95 % от всички 48-часови средни стойности
за азотни оксиди не превишават 110 % от НДЕ.
Чл. 36. При извършване на СНИ за инстала-
ции с десулфуризиращо оборудване степените
на десулфуризация се приемат за спазени в слу-
чаите, когато всички календарни средномесеч-
ни стойности достигат изискваната степен на
десулфуризация. По отношение спазването на
НДЕ за останалите вредни вещества се прила-
гат условията по чл. 35.
Чл. 37. За горивни инсталации с добавяне на
абсорбиращ агент към горивото, за всеки инди-
видуален случай, компетентният орган опреде-
ля изискванията са спазване на нормите чрез
приравняването им към чл. 35 и/или чл. 36.
Чл. 38. Оценката на резултатите от извърше-
ните СНИ за инсталациите за изгаряне на бито-
ви отпадъци се извършва в съответствие с т. 23
на раздел V—“Задължителни измервания” от
приложение № 1 към чл. 1, ал. 1, т. 1 и чл. 13,
ал. 1 от Наредба № 11 от 1998 г. за условията за
изграждане и експлоатация на съоръжения и ин-
сталации за обезвреждане на битови отпадъци.
Чл. 39. Оценката на резултатите от извърше-
ните СНИ за инсталациите за изгаряне на про-
изводствени или опасни отпадъци е в съответс-
твие с т. 22 на раздел V—“Задължителни измер-
вания” от приложение № 3 към чл. 21 от Наредба-
та за изискванията за третиране и транспортира-
не на производствени и опасни отпадъци, приета
с ПМС № 53 от 1999 г., за третиране и транспор-
тиране на производствени и опасни отпадъци.
Чл. 40. Не се допуска в рамките на календар-
ната година общата продължителност на пери-
одите, свързани с неработещи пречиствателни
съоръжения (вследствие на които е налице пре-
вишаване на НДЕ), да превишава 120 часа.
Чл. 41. Не се допуска в рамките на календар-
ната година експлоатация на съответната инс-
талация повече от 10 денонощия без функцио-
нираща апаратура за СНИ.
Чл. 42. Въз основа на представените и приети
месечни доклади РИОСВ, на територията на ко-
ято се намира съответният обект, изготвя прото-
кол съгласно приложение В и при констатирани
превишения на НДЕ и/или неспазени изисквания
на разпоредби от тази инструкция съставя пред-
писания на собствениците или ползвателите на
обекти, които са задължителни за изпълнение.
Чл. 43. Въз основа на представените и утвър-
дени годишни доклади РИОСВ, на територията
на която се намира съответният обект, изготвя
протокол за оценка на резултатите от проведе-
ните СНИ на всяка инсталация в състава на
обекта съгласно приложение Г и при констати-
рани превишения на НДЕ и/или неспазени изис-
квания на разпоредби от тази инструкция на
собствениците или ползвателите на обекти се
налагат санкции съгласно Наредбата за реда за
определяне и налагане на санкции при увреж-
дане или при замърсяване на околната среда
над допустимите норми (обн., ДВ, бр. 15 от
1993 г.; изм. и доп., бр. 101 от 1995 г., бр. 34 от
1997 г.; изм., бр. 54 от 1997 г.; изм. и доп., бр. 63
от 1999 г.; попр., бр. 79 от 1999 г.; изм. и доп.,
бр. 107 от 2000 г.).
ЗАКЛЮЧИТЕЛНИ РАЗПОРЕДБИ
§ 1. Инструкцията се издава на основание § 5
ЗЧАВ и чл. 9 от Наредба № 6 от 1999 г. за реда
и начина за измерване на емисиите на вредни
вещества, изпускани в атмосферния въздух от
обекти с неподвижни източници (обн., ДВ, бр. 31
от 1999 г.; изм. и доп., бр. 52 от 2000 г.).
§ 2. Инструкцията е задължителна за собстве-
ниците или ползвателите на обекти с неподвиж-
ни източници на емисии, задължени да провеж-
дат СНИ на емисиите на вредни вещества в съот-
ветствие с чл. 18, ал. 1 от Закона за чистотата на
атмосферния въздух (обн., ДВ, бр. 45 от 1996 г.;
попр., бр. 49 от 1996 г.; изм., бр. 85 от 1997 г.; изм.
и доп., бр. 27 от 2000 г.; бр. 102 от 2001 г. и бр. 91
от 2002 г.).
§ 3. Контролът за спазването на инструкци-
ята се осъществява от РИОСВ.
Министър: Д. Арсенова